钦定古今图书集成/明伦汇编/氏族典/第261卷 > 王子直
## 钦定古今图书集成/明伦汇编/氏族典/第261卷 > 王子直

按《周书王子直传》：“子直字孝正，京兆杜陵人也。世为
郡右族。父琳，州主簿，东雍州长史。子直起家奉朝请，
除太尉府水曹行参军，加明威将军。永安初，拜员外
散骑常侍。普泰初，进后军将军、大中大夫。魏孝武西
迁，封山北县男。大统初，汉炽屠各阻兵于南山，太祖
令子直讨破之，除尚书左外兵郎中。四年，出为秦州”
总管府司马。时凉州刺史宇文仲和据州逆命，子直
从独孤信讨平之。复入为大行台郎中。吐谷浑寇西
平，以子直兼尚书兵部郎中，出陇右经略之。大破浑
众于长宁川，浑贼遁走。十五年，进车骑将军、左光禄
大夫。魏废帝元年，拜使持节、大都督，行瓜州事。子直